钦定古今图书集成/明伦汇编/官常典/第544卷 > 《将军行》张籍
## 钦定古今图书集成/明伦汇编/官常典/第544卷 > 《将军行》张籍

弹筝峡东有塞尘，天子择日拜将军。蓬莱殿前赐六
纛，还领禁兵为部曲。当朝受诏不辞家，夜向咸阳原
上宿。战车彭彭旌旗动，三十六军齐上陇。陇头战胜
夜亦行，分兵处处收旧城。胡儿杀尽阴碛暮，扰扰唯
有牛羊声。边人亲戚曾战没，今逐官军收旧骨。碛西
行见万里空，幕府独奏将军功。